
শান্তিনিকেতন প্রেস। শাস্তিনিকেতন, ( বীরভূম )। 
রায়সাহেব শ্রীজগদানন্দ বায় কতক মুদ্রিত । 


নম্বীনল 


ও্রএ৯ম প্র 


বাসন্তী, হে ভূবনমোহিনী, 
দিক প্রান্তে, বনে বনাস্তে 
শ্যাম প্রান্তরে আজছায়ে, 
সরোবর তীরে নদী নীরে, 
নীল আকাশে মলয় বাতাসে, 
ব্যাপিল অনম্ত তব মাধুরী ; 
নগরে গ্রান্ে ক্ষাননে 
দিনে নিশীথে 
পিক সঙ্গীতে নৃত্য গীত-কলনে 
বিশ্ব আনন্দিত রর 
ভবনে, ভবনে 
বীণ! তান রণ-রণ বঙ্ধকত | 
মধুমদমোদিত হাদয়ে হদয়েরে 
নব প্রাণ উচ্ছংসিল আজি, 
বিচলিত চিত উচ্ছলি” উন্মাদনা 
ধন ঝন বনিল মঞ্জীরে স্লীরে ॥ 


নেচে অলিমালা, ওরা বড়ে। খিক্কার দিচ্চে, এ ও-পাড়ার মল্লের 


২ নবীন 


দ্ল,উতৎসবে তোমাদের চাপল্য ওদের ভালো লাগ্‌চে না । শৈবাল- 
পু্িত গুহাদধারে কালো কালো শিলাখণ্ডের মতো! তমিশ্রগহন 
গাস্ভীধ্যে ওরা নিশ্চল হয়ে ভ্রকুটি করচে,নির্বরিণী ওদের সামনে দিয়ে 
বেরিয়ে পড়েচে এই আনন্দময় বিশ্বের আনন্প্রবাহ দিকে দিগন্তে 
বইয়ে দ্রিতে, নাচে গানে কল্লোলে হিল্লোলে কলহান্তে ;চুর্ণ চূর্ণ 
স্থধ্যের আলে। উদ্বেল তরঙ্গভঙ্গের ছন্দে ছন্দে বিকীর্ণ ক'রে দিতে । 
এই আনন্-আবেগের অন্তরে অন্তরে যে-অক্ষয় শোধ্যের অস্গপ্রেরণ। 
আছে, সেট! ওদের শাস্বচনের বেড়ার বাইরে দিয়ে চলে-গেল। 
ভয় ক'রে! না তোমরা ; যে-রসরাজের নিমন্ত্রণে তোমরা এসেচো, 
তার প্রসন্গতা যেমন নেমেচে আমাদের নিকুজ্জে অন্তঃস্মিত গন্ধরাজ 
মুকুলের প্রচ্ছন্ন গন্ধরেণুতে তেমনি নামুক তোমাদের কণ্ে কণ্ঠে, 
তোমাদের দেেহলতার নিরুদ্ধ নটনোতনাহে। সেই যিনি সুরের 
গুরু, তার চরণে তোমাদের নৃত্যের অধ্য নিবেদন ক'রে দাও । 


সুরের গুরু, দাও গো সুরের দীক্ষা 
মোরা সুরের কাঙাল এই আমাদের ভিক্ষা! । 

মন্দাকিনীর ধারা, 
উষার শুকতার? 

কনকটাপা কানে কানে যে-স্থুর পেলে। শিক্ষা । 

তোমার সুরে ভরিয়ে নিয়ে চিত্ত 

ষাঁবে যেথায় বেস্তুর বাজে নিত্য । 
কোলাহলের বেগে 
ঘৃণি উঠে জেগে, 

নিযে তুমি আমার বীণাঁর সেইখানেই পরীক্ষা ॥ 


নবীন ৩ 


তুমি সুন্দর যৌবন-ঘন 
রসময় তব মৃত্তি, 
দৈম্তভরণ বৈভব তব 
অপচয় পরিপুত্তি । 
নৃত্য গীত কাব্য ছন্দ 
কল গুঞ্জন বর্ণ গন্ধ, 
মরণহীন চির নবীন 
তব মহিমা সপ্ত ॥ 


একটা ফরমাস এসেচে বসম্ত উত্সবে নতুন কিছু চাই-_কিন্ত 
যাদের রস-বেদনা আছে তারা ব'ল্চে, আমরা নতুন চাইনে, 
আমরা ৮াই নবীনকে । তা"রা বলে মাধবী বছরে বছরে সাজ 
বদলায় না, অশোক পলাশ পুরাতন রঙেই বারে বারে রভীন। 
এই চিরপুরাতন ধরণী সেই চিরপুরাতন নবীনের দিকে তাকিয়ে 
বল্চে “লাখ লাখ যুগ হিয়ে হিয়ে রাখন্ু তবু হিয়া জুড়ন না 
গেল ।” সেই নবীনের উদ্দেশে তোমাদের গান স্থরু ক'রে দাও। 


আন্‌ গে! তোরা কা'র কী আছে, 
দেবার হাওয়া বইলে! দিকে দিগস্তরে 
এই স্থুসময় ফুরায় পাছে । 
কু্জবনের অগ্জলি-যে ছাপিয়ে পড়ে 
পলাশ কানন ধের্যয হারায় রঙের ঝড়ে 
বেণুর শাখা তালে মাতাল পাতার নাচে ॥ 


৪ নবীন 
প্রজাপতি রঙ ভাসালো। নীলাম্বরে 
মৌমাছিরা ধ্বনি উড়ায় বাতাস 'পরে 
দখিন হাওয়া হেঁকে বেড়ায় জাগে জাগো, 
দোয়েল কোয়েল গানের বিরাম জানে ন। গো, 
রক্ত রঙের জাগ্‌লে। প্রলাপ অশোক গাছে ॥ 
অশোকবনের রংমহলে আজ লাল রঙের তানে ভানে পঞ্চম-রাগে 
সানাই বাজিয়ে দিলে, কুঙ্ীবনের বীথিকার় আজ সৌরভের অবারিত 
দানসত্র । আমরাও তো! শূন্তহাতে আসিনি | দানের জোয়ার যখন 
লাগে অতল জলে তখন ঘাটে ঘাটে দানের বোঝাই-তরী রসি খুলে 


দিয়ে ভেসে পড়ে । আমাদেব ভরা নৌকো দখিন হাওয়ায় পাল 
তুলে সাগর-মুখে! হোলো, সেই কথাটা কণ্ঠ খুলে জানিয়ে দাও । 


ফাগ্ডন তোমার হাওয়ায় হাওয়ায় 
ক'রেছি-যে দান 
আমার আপনহারা প্রাণ, 
আমার বাধন-ছে'ড়া প্রাণ ॥ 
তোমার অশোকে কিংশুকে 
অলক্ষা রং লাগলো আমার অকারণের সুখে, 
তোমার ঝাউএর দোলে 
মন্মরিয়া ওঠে আমার ছুঃখরাঁতের গান ॥ 
পৃণিম। সন্ধায় 
তোমার রজনী-গন্ধায় 
রূপ সাগরের পারের পানে উদাসী মন ধায়। 


নবীন € 


তোমার প্রজাপতির পাখা 
আমার আকাশ-চাওয়া মুগ্ধচোখের রভীন স্বপন মাখা ; 
''তোমার টাদের আলোয় 
মিলায় আমার ছুঃখ স্থখের সকল অবসান । 

ভ'রে দাও একেবারে ভরে দাও কোথাও কিছু সঙ্কোচ না 
খধকে। পূর্ণের উৎসবে দেওয়! আকঃপাওয়া একই কথা । ঝরনার 
তার এক প্রান্তে পাওয়া রয়েছে অভ্রভেদী শিখরের দিক 
থেকে, আর এক প্রান্তে দেওয়া রয়েছে অতলম্পর্ণ সাগরের দিকে, 
এর মাঝখানে তো কোনো বিচ্ছেদ নেই, অন্তহীন পাওয়া 
আর অন্তহীন দেওয়ার আবর্তন নিয়ে এই বিশ্ব। 


গানের ডালি ভ'রে দে গো উধার কোলে-_ 
আয় গো তোরা, আয় গো তোরা, আয় গো চলে । 
ঠাপাঁর কলি চাপার গাছে 
স্ববের আশায় চেয়ে আছে, 
কান পেতেছে নতুন পাতা, গাইবি বলে । 
কমল বরণ গগন মাঝে 
কমল চরণ এ বিরাজে। 
এখানে তোর সুর ভেসে যাক, 
নবীন প্রাণের এ দেশে যাক্‌, 
এ যেখানে সোনার আলোর ছুয়ার খোলে ॥ 
মধুরিমা দেখে দেখে চাদের তরণীতে আজ পূর্ণত। পরিপুঞ্জিত। 
কত দিন ধ'রে এক তিথি থেকে আরেক তিথিতে এগিয়ে এগিয়ে 
আচে । নন্দনবন থেকে আলোর পারিজাত ভরে নিয়ে এলো-*" 


৬ নবীন 


কোন্‌ মাধুরীর মহাশ্থেতা সেই ডালি কোলে নিয়ে বসে আছে » 
ক্ষণে ক্ষণে রাজহংসের ভানার মতো তা'র শুভ্র মেঘের বসনপ্রাস্ত 
আকাশে এলিয়ে পড়চে। আজ ঘুমভাঙা রাতের বাশিতে 
বেহাগের তান লাগলো । 


নিবিড় অমা-তিমির হ'তে 

বাহির হ'লে। জোয়ার আোতে 
শুরুরাতে চাদের তরণী। 

ভরিল ভরা অরূপ ফুলে, 

সাজালো ডালা অমরা-কুলে 
আলোর মালা চামেলি-বরণী । 
শুরুরাতে টাদের তরণী ॥ 

তিথির পরে তিথির ঘাটে 

আসিছে তরী দোলের নাটে, 
নীরবে ভাসে স্বপনে ধরণী । 

উৎসবের পসর] নিয়ে 

পৃণিমার কূলেতে কি এ 
ভিডিল শেষে তন্দ্রাহরণী 
শুরুরাতে চাদের তরণী ॥ 


দোল লেগেচে এবার । পাওয়া আর না-পাওয়ার মাঝখানে, 
দোল! এক প্রান্তে বিরহ, আর প্রান্তে মিলন, স্পর্শ ক'রে ক'রে 
ছুলচে বিশ্বের হৃদয়। পরিপূর্ণ আর অপূর্ণের মাঝখানে এই 
দোলন । আলোতে ছায়াতে ঠেকতে ঠেকতে কপ জআগচে--- 


নবীন ন্‌ 


জীবন থেকে মরণে, মরণ থেকে জীবনে, অন্তর থেকে বাহিরে 
আবার বাহির থেকে অন্তরে । এই দোলার তালে না মিলিয়ে 
চললেই রসভঙ্গ হয় । ও পাড়ার ওরা-যে দরজায় আগল এটে: 
বসেই রইলো-_-হিসেবের খাতার উপর ঝুঁকে পডেচে। একবার 
ওদের দবজার বাইরে দাড়িয়ে দোলের ডাক দাও । 


ওরে গৃহবাসী, তোরা খোল্‌ দ্বার খোল, 
লাগ্লো-যে দোল্‌। 
স্থলে জলে বন-তলে 
লাগ লো-যে দোল । 
খোল্্‌ দ্বার খোল্। 
রাঙা হাসি রাশি রাশি অশোকে পলাশে, 
বাড নেশ। মেঘে মেশ। প্রভাত আকাশে, 
নবীন পাতায় লাগে রাড হিল্লোল। 
খোল্‌ দ্বার খোল্‌ ॥ 
বেণুবন মন্মবে দখিন বাতাসে, 
প্রজাপতি দোলে ঘাসে ঘাসে 
মউমাছি ফিরে যাচি' ফুলের দখিণা, 
পাখায় বাজায় তার ভিখারীর বীণা, 
মাধবী-বিতানে বায়ু গন্ধে বিভোল। 
খোল্ দ্বার খোল্‌॥ 


কিন্ত পুণিমার টাদ-যে ধ্যানস্তিমিত লোচন পুরোহিতের 
মতে! আকাশের বেদীতে বসে উৎসবের মন্ত্র জপ ক'রতে লাগলো ॥ 


৮ নবীন 


ওকে দেখাচ্চে যেন জ্যোতন্না সমুদ্রের ঢেউয়ের চুড়ায় ফেনপুঞ্জের 
মতো- কিন্তু মে ঢেউ-থে চিত্রাপিতব্থ স্তন্ধ। এদিকে আজ 
বিশ্বের বিচলিত চিত্ত দক্ষিণের হাওয়ায় ভেসে পঃডেচে, চঞ্চলের 
ঘল মেতেচে বনের শাখায়, পাখীর ডানায়, আর এ কি একা 
অবিচলিত হয়ে থাকবে, নিবাতনিক্ষম্পমিবপ্রদীপম্? নিজে মাতে 
না আর বিশ্বকে মাতাবে, সে কেয্ুন হোলো! এর একটা 
যা-হয় জবাব দিয়ে দাও । 


কে দেবে চাদ তোমায় দোলা ? 
আপন আলোর স্বপক্ক মাঝে বিভোল ভোলা! । 
কেবল তোমার চোখের চাওয়ায় 
দোলা দিলে হাওয়ায় হাওয়ায়, 
বনে বনে দোল জাগালে। 
এ চাহনি তুফান-তোলা । 
আজ মানসের সরোবরে 
কোন্‌ মাধুরীর কমল কানন 
দোলাও তুমি ঢেউয়ের "পরে। 
তোমার হাসির আভাস লেগে 
বিশ্বাদোলন দোলার বেগে 
উঠলো জেগে আমার গানের 
হিল্লোলিনী কলরোল। ॥ 


আজ সব ভীরুদের ভয় ভাঙানো চাই । এ মাধবীর দ্বিধ- 
যে ঘোচে না। এদিকে আকাশে আকাশে প্রগল্ভতা অথচ ওরা 


নবীন ৯ 


রইলে! সসঙ্কৌোচে ছায়ার আড়ালে । এ অবশ্তুপ্ঠিতাদের সাহস দাও । 
বেরিয়ে পড়বার হাওয়া বইলো যে, বকুলগুলো রাশি রাশি ঝরতে 
ঝরতে বল্চে, যা হয় তা হোক্‌ গে, আমের মুকুল নির্ভয়ে বলে 
উঠচে, দিয়ে ফেলবো একেবারে শেষ পধ্ান্ত । যে-পথিক আপনাকে 
বিলিয়ে দেবার জন্েই পথে বেরিয়েচে তা”র কাছে আত্মনিবেদনের 
থালি উপুড় ক'রে দিয়ে তবে তাকে আনতে পারবে নিজের 
আডিনার়। কৃপণত! ক'রে সময় বইয়ে দিলে তো! চলবে ন1। 


হে মাধবী, দ্বিধা কেন, আসিবে কি ফিরিবে কি, 
আতিনাতে বাহিরিতে মন কেন গেল ঠেকি?। 
বাতাসে লুকায়ে থেকে 
কে-যে তোরে গেছে ডেকে, 
পাতায় পাতায় তোরে পত্র সে-যে গেছে লেখি” । 
কখন্‌ দখিণ হ'তে কে দিল দুয়ার ঠেলি' 
চমকি” উঠিল জাগি চামেলি নয়ন মেলি? । 
বকুল পেয়েছে ছাড়া, 
করবী দিয়েছে সাড়া, 
শিরীধ শিহরি? উঠে দূর হ'তে কারে দেখি? ॥ 


দেখতে দেখতে ভরনাঁ বেড়ে উঠচে, তাকে পাবে না তো! 
কি? যখন দেখা দেয় ন| তখনো যে পাডা দেয়। যে-পথে 
চলে সেখানে-যে তা" চলার রঙ লাগে। যে-ঘআাড়ালে খাকে 
তা'র ফাক দিয়ে আসে তা'র মালার গন্ধ । দুয়ারে অন্ধকার যদি” 
বা চুপচাপ থাকে, আঙিনায় হাওয়াতে চলে কানাকাঁনি। পড়তে 


১০ নবীন 


পারিনে সব অক্ষর কিন্ত চিঠিখান। মনের ঠিকানায় এসে পৌছয় & 
লুকিয়েই ও ধর! দেবে এমনিতরো। ওর ভাবখান। । 
সেকি ভাবে গোপন রবে 
লুকিয়ে হৃদয়-কাড়া ? 
তাহার আসা হাওয়ায় ঢাকা 
সে-যে স্থষ্টিছাড়া | 
হিয়ায় ভিয়ায় জাগ লো বাণী, 
পাতায় পাতায় কানাকানি, 
“এ এলো যে”, “এ এলো যে” 
পরাণ দিল সাড়া ॥ 
এই তে! আমার আপ্নারি এই 
ফুল-ফোটানোর মাঝে 
তা'রে দেখি নয়ন ভ'রে 
নানা রঙের সাজে । 
এই-যে পাখীর গানে গানে 
চরণ ধ্বনি কয়ে আনে, 
বিশ্ববীণার তারে তারে 
এই তো দিল নাড়া ॥ 


এইবার বেড়া ভাঙলো, হ্র্বার বেগে । অদ্ধকারের গুহায়, 
অগোচরে জমে উঠেছিলো! বন্যার উপক্রমণিকা, হঠাৎ বারুনা ছুটে 
বেরোলো, পাথর গেল ভেঙে, বাধা গেল ভেসে। চরম যখন 
আসেন তখন এক পা এক পা পথ গুণে গুণে আসেন ন1।' 


নবীন ১৯ 


একেবারে বঞ্রে-শান-দেওয়! বিছ্বাতের যতো, পুণ্ত পুপ্ত কালো 
মেঘের বক্ষ এক আঘাতে বিদীর্ণ ক'রে আসেন । 


হৃদয় আমার এ বুঝি তোর 
ফাল্তনী ঢেউ আসে, 
বেড়া-ভাঙার মাতম নামে 
উদ্দাম উল্লাসে ॥ 
তোমার মোহন এলো সৌোহন বেশে 
কুয়াসা-ভার গেল ভেসে, 
এলো! তোমার সাধন ধন 
উদার আশ্বাসে ॥ 
অরণ্যে তোর সুর ছিল না 
বাতাস হিমে ভরা । 
জীর্ণ পাতায় কীর্ণ কানন 
পু্পবিহীন ধরা । 
এবার জাগবে হতাশ আয়রে ছুটে 
অবসাদের বাঁধন টুটে, 
বুঝি এলে। তোমার পথের সাথী 
উতল উচ্ছ্বাসে । 
উৎসবের সোনার কাঠি তোমাকে ছু'য়েচে, চোখ খুলেছে । 
এইবার সময় হোলে। চারদিক দেখে নেবার। আজ দেখতে 
পাবে, এ শিশু হয়ে এসেচে চির নবীন, কিশলয়ে তা'র ছেলেখেলা 
জমাবার জন্তে। তার দোসর হয়ে তা"র সঙ্গে যোগ দিল এ 


১২ নবীন 


স্থধ্যের আলে, সে-ও সাজলে। শিশু, সারাবেল৷ সে কেবল, 
ঝিকিমিকি ক'রচে । প্র তার কলপ্রলাপ। ওদের নাচে নাছে, 
মন্মরিত হযে উঠলো প্রাণগীতিকার প্রথম ধুয়োটি | 


ওর! অকারণে চঞ্চল । 
ডালে ডালে দোলে, বায়ুহিল্লেলে 
নব পল্লবদল। 
ছড়ায়ে ছড়ায়ে ঝিকিমিকি আলো, 
দিকে দিকে ওরা কী খেল। খেলালে” 
মন্মর তানে প্রাণে ওর। আনে 
কৈশোর কোলাহল । 
ওরা কান পেতে শোনে গগনে গগনে 
নীরবের কানাকানি, 
নীলিমার কোন্‌ বাণী 
ওর! প্রাণঝরনাব উচ্ছল ধার, 
ঝরিয়! ঝরিয়া বহে অনিবার, 
চির-তাপসিনী ধরণীর ওর! 
শ্যামশিখা হোমানল ॥ 


আবার একবার চেয়ে দেখো--অবজ্ঞায় চোখ ঝাপসা 
হয়ে থাকে, আজ সেই কুয়াশ। যদি কেটে যায় তবে 'যাকে তুচ্ছ 
বলে দিনে দিনে এডিয়ে গেছে! তাকে দেখে নাও তার আপন 
মহিমায় । এ দেখো এ বনফুল, মহাপথিকেক পথের ধারে ও 
ফোটে, তার পায়ের করুণ স্পর্শে সুন্দর হয়ে ওঠে ওর প্রণতি ॥ 


নবীন ৯৩. 


সুয্যের আলো ওকে আপন ব'লে চেনে, দখিন হাওয়া ওকে 
শুধিয়ে যায় কেমন আছ॥& তোমাৰ গানে আঙ্গ ওকে গৌরক 
দিকৃ। এর| যেন কুরুরাজের সভায় শুদ্রার সন্তান বিছুরের 
মতো, আসন বটে নীচে, কিন্তু সম্মান স্বযং ভীক্মের চেয়ে 
কম নয। 


আজ দখিন বাতাসে 
নাম-না-জানা কোন্‌ বনফুল 
ফুটুলো। বনের ঘাসে। 
ও মোর পথের সাথী পথে পথে 
গোপনে যায় আসে ॥ 
কৃষ্ণচুড়া চুড়ায় সাজে, 
বকুল তোমার মালার মাঝে, 
শিরীষ তোমার ভরবে সাজি 
ফুটেছে সেই আশে । 
এ মোর পথের বাঁশির সুরে স্থুরে 
লুকিয়ে কাদে হাসে॥ 
ওরে দেখো বা নাই দেখো, ওরে 
যাও বা না যাও তুলে। 
ওরে নাই বাদিলে দোলা, ওকে 
নাই বা নিলে তুলে । 
সভায় তোমার ও কেহ নয়, 
ওর সাথে নেই ঘরের প্রণয়, 


৪ নবীন 


যাওয়া-আসার আভাস নিয়ে 
রয়েছে এক পাশে ॥ 
ওগো ওর সাথে মোর প্রাণের কথ। 
নিঃশ্বাসে নিঃশ্বাসে ॥ 
কাব্যলোকের আদরিণী সহকাবমঞ্জরীকে আর চিনিয়ে দিতে 
হবে না। সে আপনাকে তো লুকোতে জানে না। আকাশের 
হৃদয় সে অধিকার করেচে, মৌমাছির দল বন্দনা ক'রে তা'র 
কাছ থেকে অজন্র দক্ষিণ নিয়ে যাচ্চে । সকলের আগেই উত্সবের 
সদাত্রত ও সুরু ক'রে দিয়েছিলো, নকলের শেষ পধ্যস্ত ওর 
আমন্ত্রণ রইলো খোলা । কোকিল ওর গুণগান দিনে রাতে 
আর শেষ ক'রতে পারচে না--তোম্রাও তান লাগাও । 


ও মঞ্জরী, ও মঞ্জরী, আমের মঞ্জরী, 
আজ হৃদয় তোমার উদাস হ'য়ে 
পড়ছে কি ঝরি'? 
আমার গান-যে তোমার গন্ধে মিশে 
দিশে দিশে 
ফিরে ফিরে ফেরে গুপ্রি? ॥ 
পৃণিমা টাদ তোমার শাখায় শাখায় 
তোমার গন্ধ সাথে আপন আলো! মাথায়, 
এ দখিন বাতাস গন্ধে পাগল 
ভাঙ্লে। আগল 
ঘিরে ঘিরে ফিরে সঞ্চরি? ॥ 


নবীন ১৫ 


দীর্ঘ শুন্ত পথটাকে এতদিন ঠেকেছিলো বড়ো! কঠিন, বড়ো! 
নিষ্ঠর। আজ তাকে প্রণাম। পথিককে সে তো অবশেষে 
এনে পৌছিয়ে দিলে । ভারি সঙ্গে এনে দিলে অসীম সাগরের 
বাণী। ছুর্গম উঠ্‌লো৷ সেই পথিকের মধ্যে গান গেয়ে। কিন্ত 
আনন্দ করতে ক'বৃতেই চোখে জল আসে যে। ভুলবো কেমন 
ক'রে ধে, যে-পথ কাছে নিয়ে আসে, সেই পথই দুরে নিয়ে যায়। 
পথিককে ঘরে আটক করে না। বাধন ছিড়ে নিজেও বেরিয়ে ন! 
পড়লে ওর সঙ্গে বিচ্ছেদ ঠেকাবে কী করে? আমার ঘর-ষে 
ওর যাওয়া-আসার পথেব মাঝখানে, দেখ! দেয় যদ্দি-বা, তা'র 
পরেই সে-দেখা আবাব কেডে নিয়ে চলে যায়। 


মোর পথিকেবে বুঝি এনেছে এবাব 
করুণ বডীন পথ । 
এসেছে এসেছে অঙ্গনে, মোর 
ছুয়াবে লেগেছে রথ । 
সে-ষে সাগর পাবের বাণী 
মোর পরাণে দিয়েছে আনি+ 
তার আখিব তারায় যেন গান গায় 
অবণ্য পব্বত ॥ 
হঃখস্ুখের এপারে ওপারে 
দোলায় আমার মন, 
কেন অকাবণ অশ্র-সলিলে 
ভরে যায় ছ-নয়ন। 


১৬ নবীন 


ওগো নিদারণ পথ, জানি, 
জানি পুন নিয়ে যাবে টানি, 
তা*রে, চিরদিন মোর যে-দিল ভরিয়া 
যাবে সে স্বপনবৎ ॥ 


তবু ওকে ক্ষণকালের বাধন পরিয়ে দিতে হবে। টুকৃরে! 
টুকরো সুখের হাব গাথবো-পবাবো ওকে মাধুষ্যের 
মুক্তোগুলি। ফাগুনের ভরা সাজি থেকে যা কিছু ঝরে ঝরে 
পণ্ড়চে কুড়িয়ে নেবে! বনের মন্মর, বকুলের গন্ধ, পলাশের 
রক্তিমাঁ_আমার বাণীর সুত্রে সব গেঁথে বেঁধে দেবো তা'রমণিবন্ধে। 
হয়তো আবার আর-বসস্তেও সেই আমার-দেওয়া ভূষণ প”রেই 
সেআন্বে। আমি থাকৃবো না, কিন্ত কি জানি, আমার দানের 
ভূষণ হয়তো থাকৃবে ওর দক্ষিণ হাতে । 


ফাগুনের নবীন আনন্দে 
গানখানি গাথিলাম ছন্দে। 
দিল তাঃরে বনবীথি 
কোকিলের কলগীতি 
ভরি” দিল বকুলের গন্ধে ॥ 
মাধবীর মধুময় মন্ত্ 
রঙে রঙে রাঙডালো দিগন্ত । 
বাণী মম নিল তুলি' 
পলাশের কলিগুলি, 
বেঁধে দিল তব মণিবন্ধে ॥ 


ভ্রভ্ভীন্ত "পর্ন 


বেদনা! কী ভাষায় রে 
মর্ম্মে মন্মরি গুপ্তরি বাজে । 
সে বেদনা সমীরে সমীরে সঞ্চারে, 
চঞ্চল বেগে বিশ্বে দিল দোলা। 
দিবানিশ! আছি নিদ্রাহর। বির, 
তব নন্দনবন অঙ্গন দ্বারে, মনোমোহন বন্ধু, 
আকুল প্রাণে 
পাঁরিজাঁত মালা সুগন্ধ হানে ॥ 


বিদায় দিনের প্রথম হাওয়াটা এবার উৎসবের মধ্যে নিংশ্বসিত 
হয়ে উঠলো । এখনো কোকিল ডাকৃচে, এখনে বকুলবনের সম্বল 
অজন্র, এখনে | আম্মপ্জরীর নিমন্ত্রণে যৌমাছিদের আনাগোনা, 
কিন্ত তবু এই চঞ্চলতার অন্যরে অন্তরে একটা বেদনা শিউরিয়ে 
উঠলো । সভার বীণ! বুঝি নীরব হবে, পথের একতারায় এবার 
স্থর বাধা হচ্চে। দূর দিগন্তের নীলিমায় দেখা যায় অশ্রুর 
আঁভাস--অবসানের গোধুলি-ছায়! নান্‌চে । 


চলে যায় মরি হায় বসন্তের দিন। 

দূর শাখে পিক ডাকে বিরামবিহীন। 
অধীর সমীর ভরে 
উচ্ছসি' বকুল ঝরে, 

গন্ধ সনে হলো মন সুদূরে বিলীন । 


১৮ নবীন 


পুলকিত আম্বীঘি ফাল্গুনেরি তাপে, 
মধুকর গুপ্ররণে ছায়াতল কাপে । 
কেন জানি অকারণে 
সারাবেলা আনমনে 
পরাণে বাজায় বীণ। কে গে! উদাসীন ॥ 


হে বন্দর, যে-কবি হোমার অভিনন্ধন ক'রৃতে এসেছিলে! 
তা'র ছুটির দিন এলো । তা"র প্রণাম তুমি নাও । যে-গানগুলি 
এতদিন গ্রহণ ক'রেচো নেই তার আপন গানের বন্ধনেই সে 
বাধা রইলে! তোমার দ্বারে-তোমার উত্সব্লীলায় সে চিরদিন 
রয়ে গেল তোমার সাথের সাথী । তোমাকে সে তার সুরের 
রাখী পরিয়েচে--তা”র চিরপরিচয় তোমার ফুলে ফুলে, তোমার 
পদ-পাত-কম্পিত শ্যামল শম্পবীথিকায়। 


বসস্তে বসস্তে তোমার কবিরে দাও ডাক; 

যায় যদি সেযাক॥ 
রইল তাহার বাণী রইল ভরা সুরে, 

রইবে নাসে দৃবে ; 
হাদয় তাহার কুর্জে তোমার 

রইবে না নিব্বাক ॥ 
ছন্দ তাহার রইবে বেঁচে 

কিশলয়ের নবীন নাচে নেড়ে নেচে। 


নবীন ১৯ 


তারে তোমার বীণ। যায় না যেন ভুলে, 
তোমার ফুলে ফুলে 
মধুকরের গুঞ্জরণে বেদনা তার থাক্‌ ॥ 


ওর ভয় হয়েছে সব কথ! বল!| হোলো! না বুঝি, এদিকে 
বসম্তর পালা তে! সাঙ্গ হ'য়ে এলো । এর মল্লিক বনে এখনি 
তে! পাপড়িগুলি সব পণ্ড়বে ঝ'রে--তখন বাণী পাবে কোথায় ? 
তুরা করু গো ত্বরা করু। বাতাস তপ্ত হ'য়ে এলো, এই বেল! 
রিক্ত হবার আগে তোর শেষ অঞ্জলি পূর্ণ ক'রে দে, তা"র পরে 
আছে করুণ ধুলি, তার আ্াচলে সব ঝরা ফুলের বিরাম। 


যখন মল্লিকাবনে প্রথম ধরেছে কলি 
তোমার লাগিয়া তখনি, বন্ধু, 
বেঁধেছিন্ধ অঞ্জলি ॥ 
তখনো! কুহেলিজালে 
সখা তরুণী উষার ভালে 
শিশিরে শিশিরে অরুণ মালিকা 
উঠিতেছে ছলছলি ॥ 
এখনে! বনের গান 
বন্ধু হয়নি তে। অবসান, 
তবু এখনি যাবে কি চলি” ! 


ন্‌ ঞ নবীন 


ও মোর করুণ বল্লিকা, 
তোর শ্রাস্ত মল্লিক৷ 
ঝরো-ঝরো! হলো এই বেলা তোর 
শেষ কথা দিস্‌ বলি? ॥ 


সুন্দরের বীণার তারে কোমল গাম্ধারে মীড় লেগেচে। 
আকাশের দীর্ঘ নিঃশ্বাস বনে বনে হায় হায় ক'রে উঠলো, পাতা 
পচে ঝরে ঝ'বে। বসন্তের ভূমিকায় এ পাতাগুলি একদিন শাখায় 
শাখায় আগমনীর গানে তাল দিয়েছিলো, তা"রাই আজ যাবার 
পথের ধুলিকে ঢেকে দিল, পায়ে পায়ে প্রণাম ক'বৃতে লাগলো 
বিদাক্-পথের পথিককে । নবীনকে সন্যাসীর বেশ পরিয়ে দিলে, 
বল্লে, ভোমার উদয় সুন্দর, তোমার অস্তও সুন্দর হোক। 


ঝরা! পাতাগো, আমি তোমারি দলে । 
অনেক হাঁসি অনেক অশ্রুজলে 
ফাগুন দিল বিদায়-মন্ত্ 
আমার হিয়াতলে । 
ঝর। পাতাগো, বসম্তী রং দিয়ে 
শেষের বেশে সেজেছে। তুমি কি এ ! 
খেলিলে হোলি ধুলায় ঘাসে ঘাসে 
বসন্তের এইঞ্জঞ় ইতিহাসে । 


ন্কীন ২১ 


তোমারি মতো আমারো উত্তরী 

আগুন রঙে দিয়ে! রড়ীন করি? 

অন্তরবি লাগাক্‌ পরশমণি 
প্রাণের মম শেষের সম্বলে ॥ 


মন থাকে সুপ্ত, তথনে। দ্বার থাকে খোলা, সেইখান দিকে 
কার আনাগোনা হয়; উত্তরীয়ের গন্ধ আসে ঘরের মধ্যে, তুঁই- 
টাপা ফুলের ছিন্ন পাপড়িগুলি লুটিয়ে থাকে তা*র যাওযকার 
পথে; তা”র বীণা থেকে বসন্ভ-বাহারের রেশটুকু কুড়িয়ে নেয় 
মধুকর-গুঞ্তরিত দক্ষিণের হাওয়া; কিন্তু জান্তে পাইনে সে 
এসেছিলো । জেগে উঠে দেখি তা'র আকাশপারের মালা সে 
পরিয়ে গিয়েচে,কিন্তু এ-ষে বিরহের মাল! । 


কখন্‌ দিলে পরায়ে 
স্বপনে বরণ মালা, ব্যথার মাল! । 
প্রভাতে দেখি জেগে 
অরুণ মেঘে 
বিদায় বাঁশরী বাজে অশ্রু গালা ॥ 
গোপনে এসে গেলে 
দেখি নাই আখি মেলে । 
আধারে ছুঃখ-ভোরে 
বাধিল মোরে, 
ভূষণ পরলে বিরহ-বেদন-ঢাল। ॥ 


২২ নবীন 


বনবন্ধুর যাবার সময় হোলো, কিন্তু হে বনম্পতি শাল, 
অবসানের দিন থেকে তুমি অবসাদ ঘুচিয়ে দিলে । উত্সবের 
শেষ বেলাকে তোমার অক্লান্ত মণ্তরী এশ্বধ্যে দিল ভরিয়ে । 
নবীনের শেষ জয়ধ্বনি তোমার বারকণ্ঠে। সেই ধ্বনি আজ 
আকাশকে পূর্ণ ক'র্লো, বিষাদের ফ্লানতা দূর ক'রে দিলে ৷ অরণ্য- 
ভূমির শেষ আনন্দিত বাণী তুমিই শুনিয়ে দিলে যাবার পথের 
পথিককে, বল্লে, “পুনদর্শনায় 1” তোমার আনন্দের সাহস, 
কঠোর বিচ্ছেদের সমুখে পাড়িয়ে । 


ক্লাস্ত যখন আত্রকলির কাল 
মাধবী ঝরিল ভূমিতলে অবসন্ন । 
সৌরভ-ধনে তখন তৃমি হে শাল 
বসন্তে করো ধন্য | 
সাস্বনা মাগি' দাড়ায় কু্জভূমি 
রিক্তবেলায় অঞ্চল যবে শুহ্য 
বন-সভাতলে সবার উদ্ধে তুমি, 
সব অবসানে তোমার দানের পুণ্য ॥ 


দুরের ডাক এসেচে। পথিক, তোমাকে ফেরাবে কে? 
তোমার আস] আর তোমার যাওয়াকে আজ এক ক'রে দেখাও । 
যে-পথ তোমাকে নিয়ে আসে, সেই পথই তোমাকে নিয়ে ফাঁয়,- 
আবার সেই পথই ফিরিয়ে আনে 1 হে চিরন্বীন, এই বঙ্কিম পথেই 
চিরদিন তোমার র্খঘাত্রা; যখন পিছন ফিরে চ'লে যাও নেই 


নবীন ২৩. 


চলে যাওয়ার ভঙ্গীটি আবার এসে মেলে সামনের দ্রিকে ফিকে, 
আসায়--শেষ পধ্যস্ত দেখতে পাইনে, হায় হায় কপ্সি। 


এখন আমার সময় হোলো। 
যাবার ছুয়ার খোলো খোলো । 
হোলো দেখা, হোলো মেল। 
আলো ছায়ায় হোলে। খেলা, 
স্বপন যে সে ভোলো ভোলো। 


আকাশ ভরে দূরের গানে, 
অলখ দেশে হৃদয় টানে । 
ওগো, সুদূর, ওগো মধুর, 
পথ বলে দাও পরাণবধুর, 
সব আবরণ তোলো তোলো ॥ 


বিদায় বেলার অঞ্জলি ষা শূন্য ক'রে দেয় তা পূর্ণ হু 
কোন্খানে সেই কথাটা! শোনা যাক্‌। 


এ বেলা ডাক পণ্ড়েছে কোনখানে 
ফাগুনের ক্লাস্তক্ষণের শেষ গানে ! 
সেখানে স্তব্ধবীণার তারে তারে 
স্থরের খেলা ডুব সীতারে, 
সেখানে চোখ মেলে যার পাইনে দেখা 
তাহারে মন জানে গো মন জানে ॥ 


২৪ নবীন 


এ বেলা মন যেতে চায় কোন্থানে 
নিরালায় লুপ্ত পথের সন্ধানে । 
সেখানে মিলনদিনের ভোলা হাসি 
লুকিয়ে বাজায় করুণ বাঁশি, 
সেখানে যে-কথাটি হয় নি বলা 
সে-কথা রয় কানে গো রয় কানে ॥ 


আসন্ন বিরহের ভিতর দিয়ে শেষ বারের মতো দেওয্বাঁ- 
'নেওয়া হয়ে যাক। তুমি দিয়ে যাও তোমার বাহিরের দান, 
তোমার উত্তরীয়ের স্থগন্ধ, তোমার বাশীর গান, আর নিয়ে ষাঁও 
এই অস্তরের বেদনা! আমার নীরবতার ডালি থেকে । 


তুমি কিছু দিয়ে যাও 
মোর প্রাণে গোপনে গো । 
ফুলের গন্ধে, বাশির গানে, 
মন্মর-মুখরিত পবনে । 
তুমি কিছু নিয়ে যাও 
বেদনা হ'তে বেদনে । 
যে মোর অশ্রু হাসিতে লীন 
ষে বাণী নীরব নয়নে ॥ 


খেলা সৃরুও খেলা, খেল! ভাঙাও খেল । খেলার আরস্তে 
হোলো বাধন, খেলার শেষে হোলো বাধন খোলা । মরণে বাচনে 

হাতে হাতে ধরে এই খেলার নাচন। এই খেলায় পূরোপুরি 
'যোগ দাও-স্থরুর সঙ্গে শেষের সঙ্গে সম্পূর্ণ মিলিয়ে নিজকে 
জয়ধ্বনি ক'রে চ'লে যাও। 


আজ খেলা-ভাঙার খেলা খেলবি আফ 
স্থখের বাস। ভেঙে ফেল্বি আয় ! 
মিলনমালার আজ বাঁধন তো টুট্বে, 
ফাগুনদিনের আজ স্বপন তো! ছুট্‌বে, 
উধাও মনের পাখা মেল্বি আয় । 
অন্তগিরির এ শিখর-চুড়ে 
ঝড়েব মেঘের আজ ধ্বজা উড়ে । 
কাল-বৈশাখীর হবে-যে নাচন, 
সাথে নাচুক তোর মরণ বাঁচন 
হাঁসি কাদন পায়ে ঠেলবি আয় ॥ 


পথিক চ*লে গেল সুরের বাণীকে জাগিয়ে দিয়ে । এমনি 
ক'রে কাছের বদ্ধনকে বারে বারে সে আল্গা ক'রে দেয়। একটা 
কোন্‌ অপরিচিত ঠিকানার উদ্দেশ বুকের ভিতর রেখে দিয়ে যায় 
জানলায় বসে দেখতে পাই তার পথ মিলিয়ে গেছে বনরাজি- 
নীলা দিগন্ত-রেখার ওপারে । বিচ্ছেদের ডাক্‌ শুনতে পাই কোন্‌ 
নীলিম কুহেলিকার প্রান্ত থেদুক--উদাস হয়ে ধায় মন--কিস্ত সেই 
বিচ্ছেদের বাশিতে মিলনেরই স্থর তো! বাজে করুণ সাহানায় 1. 


৬ নবীন 


বাজে করুণ স্বরে, (হায় দূরে, ) 
তব চরণ-তল-চুন্বিত পন্থবীণ] | 
এ মম পান্থ-চিত চঞ্চল 

জানি নাকি উদ্দেশে ॥ 
যুখী-গন্ধ অশান্ত সমীরে 

ধায় উতলা উচ্ছাস, 
তেমনি চিত্ত উদাসী রে 

নিদারুণ বিচ্ছেদের নিশীথে ॥ 


এই খেলা-ভাঙার খেলা বীরের খেলা | শেষ পথ্যস্ত যে ভঙ্গ দিল 
না তারি জয়। বাধন ছিড়ে যে চ'লে যেতে পাবুলো, পথিকের 
সঙ্গে বেরিয়ে প'ড়ালো পথে, তারি জন্তে জয়ের মালা । পিছনে 
ফিরে ভাঙা খেল্নার টুকরো কুডোতে গেল যে কৃপণ, তার খেলা 
পুরে। হোলো না__খেলা তাকে মুক্তি দিল না, খেলা তাকে বেধে 
রাখলে । এবার তবে ধুলোর সঞ্চঘ চুকিয়ে দিয়ে হান্কা হয়ে, 
বেরিয়ে পড়ো । 


বসস্তে ফুল গাথলো আমার 
জয়ের মালা। 
বইলো প্রাণে দখিন হাওয়া 
আগুন-জ্বাল ! 

পিছের বাঁশি কোণের ঘরে 

মিছেরে এ কেঁদে মরে, 

মরণ এবার আনলো আমার 
বরণ ডালা । 


মৌবনেরি ঝড় উঠেছে 
আকাশ পাতালে। 
নাচের তালের ঝঙ্কারে তার 
আমায় মাতালে। 
কুড়িয়ে নেবার ঘুচলো পেশা, 
উড়িয়ে দেবার লাগলো নেশা, 
আরাম বলে, “এলো আমার 
যাবার পালা !” 


এবার প্রলয়ের মধ্যে পূর্ণ হোক লীলা, শমে এসে সব তান 
মিলুক্‌, শান্তি হোক্‌ মুক্তি হোক.। 
ওরে পথিক, ওরে প্রেমিক, 
বিচ্ছেদে তোর খণ্ড মিলন পূর্ণ হবে । 
আমরে সবে 
প্রলয়গানের মহোৎসবে। 
তাগুবে এ তপ্ত হাওয়ায় ঘূর্ণী লাগায়, 
মত্ত ঈশান বাজায় বিষাণ শঙ্কা জাগায়, 
বস্কারিয়! উঠলো আকাশ ঝঞ্চারৰে | 

আয়রে সবে 
প্রলয় গানের মহোতপবে ॥ 
ভাঙন-ধরার ছিন্ন-কবার রুদ্র নাটে 
যখন সকল ছন্দ-বিকল বন্ধ কাটে, 
মুক্তিপাগল বৈবাগীদের চিত্ততলে 
প্রেমসাধনার হোমহুতাশন জ্'ল্বে তবে। 
ওবে পথিক, ওরে প্রেমিক, 
সব আশাজাল যায়রে খন উড়ে পুড়ে 
আশার অতীত দাড়ায় তখন ভূবন জুড়ে, 
স্তব্ধ বাণী নীরব সবে কথা কবে ॥ 
আয়রে সবে 
প্রলয়গানের মভোতৎসাবে ॥ 


